## cid:image001.png@01DA5382.E1C9E5D0

**AGENȚIA PENTRU PROTECȚIA MEDIULUI NEAMȚ**

**ACORD DE MEDIU**

**PROIECT**

Ca urmare a solicitări depuse de către domnul **Rădeanu Marius Cătălin** reprezentant al  **SC PERFORMIS SRL**, cu sediul/domiciliul în str. Păcurari, nr. 77, mun. Iași, jud. Iași, pentru proiectul „**Înființare camping în sat Telec, comuna Bicazu Ardelean**”, propus a fi amplasat în sat Telec, NC 52452, comuna Bicazu Ardelean, jud. Neamț, înregistrată la APM Neamţ cu nr. 7298 din 04.08.2023, în baza prevederilor:

Ordonanței de Urgență a Guvernului nr. 195 /2005 privind protecția mediului, aprobată cu modificări și completări prin Legea nr. 265 /2006, cu modificările și completările ulterioare;

Legii nr. 292 /2018 privind evaluarea impactului anumitor proiecte publice și private asupra mediului;

Ordonanței de Urgență a Guvernului nr. 57 /2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49 /2011, cu modificările și completările ulterioare, după caz,

**se emite:**

**ACORD DE MEDIU**

pentru proiectul **„Înființare camping în sat Telec, comuna Bicazu Ardelean”, propus a fi amplasat în sat Telec, NC 52452, comuna Bicazu Ardelean, jud. Neamț,** în scopul stabilirii condițiilor și a măsurilor pentru protecția mediului care trebuie respectate pentru realizarea proiectului,

**care prevede:**

**I.1. Proiectul se încadrează în prevederile Legii nr. 292 /2018** privind evaluarea impactului anumitor proiecte publice și private asupra mediului, **Anexa nr.2, la pct. 12 Turism și agrement, lit. d) “campinguri permanente și campinguri de rulote”.**

**2. Descrierea proiectului și a tuturor caracteristicilor lucrărilor prevăzute de proiect, inclusiv instalațiile, echipamentele și resursele naturale utilizate.**

Terenul pe care se va amplasa investiția ce face obiectul proiectului are o suprafață totală de 7.604 mp și este proprietatea titularului Rădeanu Maria care a încheiat un contract de comodat în data de 25.07.2023 cu SC PERFORMIS SRL. Conform PUG aprobat, terenul este situat în intravilanul satului Telec, comuna Bicazu Ardelean, județul Neamț, fiind încadrat în UTR nr. 10 – Bistra 1-Pat, zonă mixtă pentru prestări servicii turistice cuprinzând hoteluri, pensiuni turistice și case de vacanță. Imobilul este inclus în aria protejată **ROSPA0129 "Masivul Ceahlău"**, zona restrictivă de construire aflată în administrarea Consiliului Județean Neamț - Direcția de Administrare a Parcului Național Ceahlău. Categoria de folosință a terenului: fâneață

Vecinătăți:

• la nord-vest, teren proprietate privată Cioanca Gruia, nu sunt construcții la aproximativ de 25 m;


• la sud-vest cale de acces, nu sunt construcții la mai puțin de 25 m;

• la sud-est, teren prop. privata most. def. Cioanca Radu Anișoara, nu sunt construcții la mai putin de 25 m;

• la nord-est –teren proprietate privată NC 50574, nu sunt construcții la mai puțin de 25 m.

La documentație s-a depus **Avizul favorabil al Parcului Național Ceahlău nr. 114 din 14.08.2024.**

Punctele care delimitează perimetrul au următoarele coordonate în sistem STEREO 70:



**Descrierea lucrărilor proiectate:**

Prin proiect se propune realizarea unui camping împreună cu o serie de funcțiuni și amenajări de agrement. Amenajarea amplasamentului se va realiza astfel:

A. **zona de campare** care va fi amenajata după cum urmează: se va nivela terenul și se vor delimita parcele de campare cu gard viu prevăzut cu spațiu pentru acces auto; 2 parcele vor fi prevăzute cu câte două prize schuko. Suprafețele utilizate pentru campare vor fi nepietruite și nebetonate. Camparea va fi asigurată conform Ord 65/201 clasificarea 2 STELE. Parcelele în număr de 16, pot găzdui între 32 si 64 de turiști.

B. **terenul de sport multifuncțional** (minifotbal, tenis, baschet) - este o dotare care se va amplasa pe o platformă betonată, iar kitul de acoperire (balon presostatic) este un echipament care se va amplasa deasupra terenului, pentru a permite atât protejarea lui de intemperii, cât și folosirea terenului în orice condiții meteorologice.

C. **complex piscină** - este un echipament care se va amplasa într-o groapă excavată, pe un radier din beton având de jur împrejur un terasament din beton de dimensiuni 24 m x12 m și se va branșa la containerul tehnic. Kitul de acoperire este un echipament (balon presostatic) care permite protejarea piscinei de intemperii. Piscina pentru adulți va avea dimensiunile 15 m x 8 m x 1,5 m iar bazinul pentru copii va avea dimensiunile 6 m x 8 m x 1,2 m. Ambele vor fi realizate din isoblock cu liner cu toate sistemele aferente. Kitul de acoperire (balon presostatic) se va fixa pe marginea terasamentului din beton, acesta va avea dimensiunile 24 m x 12 m, fiind realizat din material-membrana presostatică dublă PVC și va fi dotat cu generator aer cald, sistem iluminare cu LED, sistem ancorare de terasament, ușă de intrare rotativă. Acest kit de acoperire poate fi restrâns în timpul sezonului călduros, piscina devenind una descoperită.

D. **locul de joaca** cu suprafața de 100 mp va fi format dintr-o serie de dotări care se amplasează direct pe sol, dar se ancorează pentru asigurarea stabilității și siguranței în utilizare.

E. **o serie de containere**- **zona administrativă**, care sunt echipamente și realizate din panouri metalice tip sandwich montate pe o structură de rezistență din profile metalice. Containerele se amplasează pe niște fundații din beton; ele au dimensiunea de minim 2,5 x minim 2,4x 6,0 metri. Containerele sunt complet echipate din punct de vedere al instalațiilor electrice, termice, sanitare, se amplasează pe teren și se branșează la utilități.

Containerele vor avea următoarele funcțiuni:

 un container administrativ, conținând un birou pentru recepție, un birou administrativ, un grup sanitar pentru personal și un mic spațiu comercial pentru necesitățile complexului; acesta din urmă are ca scop vânzarea produselor alimentare, a legumelor, fructelor şi a produselor nealimentare (cosmetice, obiecte de artizanat, timbre, efecte poştale, ziare, reviste, articole sportive, etc.). Tot aici va exista un post telefonic care poate fi pus la dispoziția turiștilor, precum și o trusă cu medicamente şi materiale necesare acordării primului ajutor medical și un dulap metalic pentru păstrarea valorilor;

 un container pentru spălătorie și călcătorie, unde se vor amplasa mașinile de spălat și uscat rufe, mese pentru călcat, precum și o magazie pentru lenjerie și una pentru produse de curățenie și oficiul pentru cameristă;

 un container pentru depozitare materiale sportive, respectiv corturi, echipamente pentru joacă;

 un container tehnic, unde se va amplasa pompa de căldură, stația de tratare a apei și grupul eletrogen precum și stația de tratare și recirculare a apei din piscină;

 un grup de containere unde se vor amplasa, separat, pe sexe, minim următoarele: câte două cabine de schimb pentru piscină, câte trei cabine de duș, o cabină spălător picioare, câte șaisprezece dulapuri pentru haine, câte patru cabine WC, câte trei lavoare.

Se vor realiza circulații auto și pietonale în incinta campingului constând în drumuri și alei pietruite, se va realiza luminarea incintei cu stâlpi de iluminat cu LED. Împrejmuirea și poarta de acces sunt existente, din lemn. La intrare se va amplasa o firmă, din care va rezulta tipul, denumirea şi categoria unității, iar în incinta se vor monta câteva panouri cu schema campingului şi a regulamentului de ordine interioară amplasate la loc vizibil. Parcarea se va realiza individual, pe fiecare parcela de campare (autoturism, rulotă auto sau camper).

Se va asigura un punct gospodăresc, prevăzut cu pubele acoperite, lavabile, amplasate în locuri fixe adăpostite (evacuarea zilnică a resturilor menajere colectate selectiv).

* Suprafețele betonate vor avea o dimensiune totală de 1316 mp.
* Spațiul verde amenajat va avea o dimensiune totală de 4191 mp.
* Bilanțul teritorial - suprafață totală, suprafață construită (clădiri, accese):

 suprafață totală teren: 7604 mp;

 regim de înălțime echipamente propuse: parter;

 suprafață teren de sport: 800,0 mp (20,0 x 40,0 m);

 suprafață piscină: 120,0 mp (8,0 x 12,0 m) și 48,0 mp (6,0 x 8,0 m);

 suprafață loc de joacă pentru copii: 100,0 mp (10,0 x10,0 m);

 suprafață containere: 15 x 10 = 150,0 mp (10 containere de câte 15,0 mp);

 suprafață circulații auto: 1000,0 mp;

 suprafață zona de campare: 1280,0mp (16 parcele x 80,0 mp);

 arie spatii verzi: 4106,00 mp;

 POT: 14,7% (teren de sport, piscine, containere);

 CUT : 0,147.

Accesul auto se realizează dintr-un drum public local care face legătura cu DJ 138.

**Racordarea la rețelele de utilități din zonă:**

Alimentarea cu apă potabilă: se va folosi apă îmbuteliată.

Alimentarea cu apă menajeră a campingului se va face prin captare apă de suprafață pârâu afluent de dreapta al pârâului Bistra. Se propune amplasarea unui rezervor de apă, cu un volum de 10 mc.

Evacuarea apelor uzate: apele uzate menajere vor fi epurate cu ajutorul unei stații de epurare cu deversare în emisar (pârâul Bistra) cu volumul de 33 mc, capacitate maximă 73 de persoane.

Alimentarea cu energie electrică: se va asigura prin intermediul unui grup electrogen diesel .

Alimentare cu agent termic: pompă de căldură de tip sol-apă. Aceste pompe de căldură pot funcționa și cu folosirea unei rezistente electrice ca backup, care intră în funcțiune la temperaturi foarte scăzute (sub -15º C). Pompa este folosită pentru încălzire incintă grup sanitar, încălzire apă caldă menajeră grup sanitar, încălzire apă din piscină.

**II.Motivele și considerentele care au stat la baza emiterii acordului de mediu**

* proiectul **se încadrează** în prevederile Legii nr. 292 /2018 privind evaluarea impactului anumitor proiecte publice și private asupra mediului, Anexa nr.2, pct. 12 Turism și agrement, lit. d) “campinguri permanente și campinguri de rulote”, intră sub incidenţa art. 28 al O.U.G. 57 / 2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările ulterioare, deoarece va fi amplasat în cadrul ariei naturale protejate ROSPA0129 "Masivul Ceahlău" și intră sub sub incidenţa prevederilor art. 48 şi 54 din Legea apelor nr. 107/1996 cu modificările şi completările ulterioare ;
* activitatea viitoare presupune amenajarea şi transformarea zonei, într-o zonă cu un potenţial turistic, relaxare, în zonă există mai multe unități de cazare tip pensiune, agropensiune, vila turistică dar nu există unitate de cazare de tip camping pe o rază de aproximativ 15 km, iar o piscină acoperită este la o distanță mult mai mare, investiția oferind astfel doritorilor de excursii montane o oportunitate deosebită***;***

În urma analizării memoriului de prezentare și a punctului de vedere al Comp. CFM-Biodiversitate din data de 17.04.2024 și a punctului de vedere emis de Direcția de administrare a Parcului Național Ceahlău înregistrat cu nr. 3691 din 19.04.2024, emis pentru proiectul inițial a rezultat că acesta este susceptibil a avea un impact negativ semnificativ asupra speciilor de interes comunitar, drept urmare **a fost efectuată evaluarea adecvată** a efectelor potenţiale ale implementării proiectului, avându-se în vedere obiectivele de conservare ale ariei naturale protejate.

Conform criteriilor de selecţie din Anexa nr. 3 a Legii 292 /2018, poate exista un potenţial impact asupra sitului Natura 2000, astfel a rezultat că pentru proiectul propus **este necesară evaluarea impactului asupra mediului**.

**Modul de încadrare în planul de urbanism și amenajare a teritoriului**

Conform Certificatului de urbanism nr.16 din 01.08.2023 emis de Primăria comunei Bicazu Ardelean, pentru proiectul „**Înființare camping în sat Telec, comuna Bicazu Ardelean**”, amplasamentul proiectului propus este situat în sat Telec, NC 52452, comuna Bicazu Ardelean, jud. Neamț și are categoria de folosinţă a terenului *”fâneață”.* Conform P.U.G. și R.L.U. al comunei Bicazu Ardelean, terenul este încadrat în U.T.R. nr. 10 - BISTRA 1-Pat: zonă mixtă pentru prestări servicii turistice cuprinzând hoteluri, pensiuni turistice și case de vacanță.

**Motivele/criteriile pe baza cărora s-a ales alternativa de realizare a proiectului, inclusiv tehnologică și de amplasament**

Au fost analizate alternative de amplasament. Pentru realizarea acestei investiții, se propun două scenarii din cadrul studiului de fezabilitate și alternativa 0**.**

**IMPACTUL ALTERNATIVELOR ASUPRA FACTORILOR DE MEDIU**

|  |  |  |  |
| --- | --- | --- | --- |
| ***OBIECTIVE DE MEDIU*** | ***ALTERNATIVE*** | | |
| **ALTERNATIVA 0** | **ALTERNATIVA I** | **ALTERNATIVA II** |
| **Protecţia calităţii aerului** | Neimplementarea proiectului nu determină emisii în atmosferă. | În perioada de costrucție vor fi eliberate în atmosferă gaze de eșapament rezultate de la funcționarea motoarelor cu ardere internă ale utilajelor și mijloacelor de transport implicate în realizarea investiției și vor fi antrenate pulberi de pe drumurile pietruite.  Având în vedere că în cazul acestei alternative volumul lucrărilor de construcții este mai mare prin edificarea unei construcții cu structură din beton armat, zidărie din BCA unde vor fi spațiile administrative, spațiile tehnice, spălătoria, băi și vestiare spre deosebire de alternativa II unde se propune amplasarea unor containere pe platforme betonate volumul noxelor va fi mai ridicat. | În perioada de costrucție vor fi eliberate în atmosferă gaze de eșapament rezultate de la funcționarea motoarelor cu ardere internă ale utilajelor și mijloacelor de transport implicate în realizarea investiției și vor fi antrenate pulberi de pe drumurile pietruite.  Cantitea de noxe va fi mai mica decât în cazul alternativei I. Volumul mai redus al noxelor se datorează activităților de construcție mai reduse propuse prin această alternativă. |
| **Asigurarea calităţii apelor de suprafaţă şi subterane** | Menținerea suprafeței în situația existentă nu va avea impact asupra apelor subterane și de suprafață. | Impactul va fi generat de prelevarea de apă pentru alimentarea campingului și eliminarea apelor uzate.  Volume și debite de apă avizate conform Avizului de gospodărire a apelor nr. 37/22.05.2024 sunt:  Cerința de apă:  Qs zi max = 8,470 mc/zi (0,098 l/s) V max znual = 3091,55 mc/an  Qs zi med = 7,3650 mc/zi (0,058 l/s) V med annual = 2688,23 mc/an  Qs zi min = 2,541 mc/zi (0,029 l/s) V min annual = 927,46 mc/an  Qs orar max = 0,988 mc/h (0,274 l/s)  Apele menajare și cele provenite de la înlocuirea apei din piscine vor fi epurate într-o stație de epurare de tip AQUATEC VFL AT 150 pentru un debit de apă de 22,5 mc /zi (pentru 150 LE) cu dimensiunile de 8,56 x 2,26 x 2,50 m și putere instalată de 1,08 kW după care vor putea fi descărcate în pârâul necadastrat afluent pe partea dreaptă a râului Bistra.  Qu zi max = 8,470 mc/zi (0,098 l/s);  Qu zi med = 7,365 mc/zi (0,085 l/s);  Qu zi min = 2,541 mc/zi (0,029l/s);  Qu orar max = 0,988 mc/h (0,274 l/s).  Gradul de recirculare al apei = 80%.  Se vor asigura indicatorii efluentului la nivelul NTPA 011 și NTPA001 conform HG 188/2002, modificată prin HG 352/2005.  Impactul asupra factorului de mediu apă este identic în cazul alternativelor I și II. | Impactul va fi generat de prelevarea de apă pentru alimentarea campingului și eliminarea apelor uzate.  Volume și debite de apă avizate conform Avizului de gospodărire a apelor nr. 37/22.05.2024 sunt:  Cerința de apă:  Qs zi max = 8,470 mc/zi (0,098 l/s) V max znual = 3091,55 mc/an  Qs zi med = 7,3650 mc/zi (0,058 l/s) V med annual = 2688,23 mc/an  Qs zi min = 2,541 mc/zi (0,029 l/s) V min annual = 927,46 mc/an  Qs orar max = 0,988 mc/h (0,274 l/s)  Apele menajare și cele provenite de la înlocuirea apei din piscine vor fi epurate într-o stație de epurare de tip AQUATEC VFL AT 150 pentru un debit de apă de 22,5 mc /zi (pentru 150 LE) cu dimensiunile de 8,56 x 2,26 x 2,50 m și putere instalată de 1,08 kW după care vor putea fi descărcate în pârâul necadastrat afluent pe partea dreaptă a râului Bistra.  Qu zi max = 8,470 mc/zi (0,098 l/s);  Qu zi med = 7,365 mc/zi (0,085 l/s);  Qu zi min = 2,541 mc/zi (0,029l/s);  Qu orar max = 0,988 mc/h (0,274 l/s).  Gradul de recirculare al apei = 80%.  Se vor asigura indicatorii efluentului la nivelul NTPA 011 și NTPA001 conform HG 188/2002, modificată prin HG 352/2005.  Impactul asupra factorului de mediu apă este identic în cazul alternativelor I și II. |
| **Protecţia calităţii solului** | Menţinerea utilizării terenului. Fără impact asupra mediului. | În perioada lucrărilor de construcție pot să apară poluări reduse ale solului ca urmare a scurgerilor accidentale de carburanţi şi/sau lubrefianţi.  Ca urmare a implementării alternativei I suprafața de sol afectată prin tasare de manevrele utilajelor și depozitarea materialelor de construcție va fi mai mare cu 30 % decât în situația implementării alternativei II. Această situație este cauzată de diferențele dintre volumul lucrărilor de construcții care este mai mare în cazul alternativei I. | În perioada lucrărilor de construcție pot să apară poluări reduse ale solului ca urmare a scurgerilor accidentale de carburanţi şi/sau lubrefianţi.  Ca urmare a implementării alternativei II suprafața de sol afectată prin tasare de manevrele utilajelor și depozitarea materialelor de construcție va fi mai mică cu 30 % decât în situația implementării alternativei I. Această situație este cauzată de diferențele dintre volumul lucrărilor de construcții care este mai mic în cazul alternativei II. |
| **Sănătatea populaţiei** | Nu are impact. | În perioada funcţionării, campingul are impact pozitiv prin potenţialul recreativ al investiției. | În perioada funcţionării, campingul are impact pozitiv prin potenţialul recreativ al investiției. |
| **Zgomot şi vibraţii** | Nu are impact. | În perioada de realizare a construcției se vor produce zgomote pe amplasament care se vor propaga până la o distanță de 500 m. Durata edificării construcției în cazul acestei alternative va fi mai mare astfel că perioada producerii zgomotelor va fi mai lungă cu 6 luni decât în cazul alternativei II. | În perioada de realizare a construcției se vor produce zgomote pe amplasament care se vor propaga până la o distanță de 500 m. Durata realizării lucrărilor în cazul acestei alternative va fi mai mic astfel că perioada producerii zgomotelor va fi mai scurtă cu 6 luni decât în cazul alternativei I. |
| **Asigurarea protecţiei peisajului natural, cultural şi istoric** | Nu are impact asupra patrimoniului cultural şi istoric.  Nu are impact asupra piesajului. | Impact nesemnificativ asupra piesajului în perioada de construcție și funcționare.  Nu are impact asupra patrimoniului cultural şi istoric. | Impact nesemnificativ asupra piesajului în perioada de construcție și funcționare.  Nu are impact asupra patrimoniului cultural şi istoric. |
| **Aspecte socio - economice** | Menținerea situației actuale, cosirea suprafeței sau folosirea pentru pășunatul animalelor. | Impact pozitiv la nivel local prin crearea de noi locuri de muncă.  Atragerea de fonduri europene și înființarea unui obiectiv turistic în zonă.  Utilizarea superioară din punct de vedere economic a suprafeței cu nr cadastral 52452.  Proiectul va contribui la îndeplinirea obiectivului general al măsurii 1/6A, Dezvoltarea economică şi socială echilibrată şi durabilă a teritoriului LEADER din GAL CEAHLĂU.  Implementarea investiției va contribui la creșterea venitului la bugetul local și cheltuielilor pe bunuri și servicii în zonă. | Impact pozitiv la nivel local prin crearea de noi locuri de muncă.  Atragerea de fonduri europene și înființarea unui obiectiv turistic în zonă  Utilizarea superioară din punct de vedere economic a suprafeței cu nr cadastral 52452.  Proiectul va contribui la îndeplinirea obiectivului general al măsurii 1/6A, Dezvoltarea economică şi socială echilibrată şi durabilă a teritoriului LEADER din GAL CEAHLĂU.  Implementarea investiției va contribui la creșterea venitului la bugetul local și cheltuielilor pe bunuri și servicii în zonă. |
| **Biodiversitatea** | Fără impact. | Printre formele de impact identificate în cadrul analizei efectuate în studiul de evaluare adecvată se numără și pierderea habitatelor (PH) – pierderea unei suprafețe din habitatul potențial de hrănire și odihnă unor specii de pasări de interes conservativ din ROSPA0129 care utilizează zonele cu vegetație ierboasă. Această pierdere este de 0,0027 % la nivelul sitului și 0,016 % din suprafața clasei de habitate pășuni. Nu se vor înregistra pierderi ale habitatelor folosite pentru cuibărit.  Conform ghidurilor privind privind evaluarea adecvată a efectelor potenţiale ale planurilor/proiectelor printre situațiile în care se pot înregistra impacturi semnificative se numără pierderi mai mari de 1% din habitatele ale speciilor ce nu au stare favorabilă de conservare (la nivelul sitului sau la nivelul regiunii biogeografice). Având în vedere caracteristicile proiectului și suprafața ocupată la nivelul clasei de habitate pășuni de 0,7604 ha reprezentând 0,0027 % la nivelul sitului și 0,016 % din suprafața clasei de habitate pășuni – procente subunitare în baza legislației în vigoare menționată anterior, impactul este nesemnificativ. Această formă de impact este identică ca intensitate în cazul alternativelor I și II deoarece suprafața de teren este aceeași.  O altă formă de impact este alterarea habitatelor care se va manifesta cu aceeași intensitate (nesemnificativ) în cazul alternativelor I și II.  În cazul alternativei I care propune edificarea unei clădiri cu structură din beton armat, zidărie din BCA perioada de execuție a lucrărilor de construcție va fi mai lungă astfel că emisiile de noxe de la utilaje vor avea un volum mai ridicat iar perioada în care vor fi generate zgomote specifice lucrărilor de construcție pe amplasament va fi cu 6 luni mai lungă decât în cazul alternativei II. | Printre formele de impact identificate în cadrul analizei efectuate în studiul de evaluare adecvată se numără și pierderea habitatelor (PH) – pierderea unei suprafețe din habitatul potențial de hrănire și odihnă unor specii de pasări de interes conservativ din ROSPA0129 care utilizează zonele cu vegetație ierboasă. Această pierdere este de 0,0027 % la nivelul sitului și 0,016 % din suprafața clasei de habitate pășuni. Nu se vor înregistra pierderi ale habitatelor folosite pentru cuibărit.  Conform ghidurilor privind privind evaluarea adecvată a efectelor potenţiale ale planurilor/proiectelor printre situațiile în care se pot înregistra impacturi semnificative se numără pierderi mai mari de 1% din habitatele ale speciilor ce nu au stare favorabilă de conservare (la nivelul sitului sau la nivelul regiunii biogeografice). Având în vedere caracteristicile proiectului și suprafața ocupată la nivelul clasei de habitate pășuni de 0,7604 ha reprezentând 0,0027 % la nivelul sitului și 0,016 % din suprafața clasei de habitate pășuni – procente subunitare în baza legislației în vigoare menționată anterior impactul este nesemnificativ. Această formă de impact este identică ca intensitate în cazul alternativelor I și II deoarece suprafața de teren este aceeași.  O altă formă de impact este alterarea habitatelor care se va manifesta cu aceeași intensitate (nesemnificativ) în cazul alternativelor I și II.  În cazul alternativei II care propune amplasarea de containere pe suprafețe betonate perioada de execuție a lucrărilor de construcție va fi mai scurtă astfel că emisiile de noxe de la utilaje vor avea un volum mai scăzut iar perioada în care vor fi generate zgomote specifice lucrărilor de construcție pe amplasament va fi cu 6 luni mai scurtă decât în cazul alternativei I. |
| **Impact transfrontalier** | Nu este cazul | Nu este cazul | Nu este cazul |

**Având în vedere analiza alternativelor prezentate, pentru realizarea proiectului a fost selectată alternativa II din următoarele motive**:

* perioada de edificare a investiției cu cel puțin 6 luni mai redusă decât în cazul alternativei I;
* volumul lucrărilor de construcții este mai redus decât în cazul alternativei I;
* noxele produse în cazul alternativei II sunt mai reduse decât în cazul alternavei I deoarece lucrările de construcție au un volum mai redus și prin urmare o perioadă mai mică de funcționare a utilajelor în zona proiectului;
* perioada în care vor fi generate zgomote din lucrările de construcție la nivelul zonei va fi cu cel puțin 6 luni mai mică decât în cazul Alternativei I;
* impact nesemnificativ asupra diversității biologice;
* impact pozitiv la nivel local prin crearea de noi locuri de muncă;
* atragerea de fonduri europene și înființarea unui obiectiv turistic în zonă;
* utilizarea superioară din punct de vedere economic a suprafeței cu nr cadastral 52452;
* proiectul va contribui la îndeplinirea obiectivului general al măsurii 1/6A, Dezvoltarea economică şi socială echilibrată şi durabilă a teritoriului LEADER din GAL CEAHLĂU;
* implementarea investiției va contribui la creșterea venitului la bugetul local și cheltuielilor pe bunuri și servicii în zonă.

**Respectarea cerințelor comunitare transpuse în legislația națională**

Procedura de evaluare a impactului asupra mediului s-a derulat cu respectarea prevederilor următoarelor acte normative:

* Legea 292/2018 privind evaluarea impactului anumitor proiecte publice şi private asupra mediului;
* Ordinul 269/2020 din 20 februarie 2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontieră şi a altor ghiduri specifice pentru diferite domenii şi categorii de proiecte;
* O.U.G. nr. 57 /2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare;
* Draftul Planului de management al sitului Natura 2000 ROSPA0129 Masivul Ceahlău.

**Modul cum răspunde /respectă zonele de protecție sanitară, obiectivele de protecție mediului din zonă pe aer, apă, sol etc.**

Din analiza Raportului evaluării impactului asupra mediului, a Studiului de evaluare adecvată și urmare emiterii avizului de gospodărire a apelor nr. 37/22.05.2024 și a avizului Parcului Național Ceahlău nr. 114 din 14.08.2024 rezultă următoarele:

* obiectivul este amplasat în intravilanul satului Telec, punct Bistra 1, NC 52452, comuna Bicazu Ardelean, jud. Neamț
* Lucrările proiectate (excavații, umpluturi de pământ, piatră spartă, betoane, etc.) folosesc materiale inerte, nepericuloase din punct de vedere al poluării apelor. În timpul execuției lucrărilor de construcții, situații posibile de poluare a apelor de suprafață și subterane pot apărea numai în cazuri de accidente. Pentru a preveni poluările accidentale utilajele vor fi menţinute în parametri normali de funcţionare, având inspecţiile şi reviziile tehnice efectuate la zi şi sunt interzise efectuarea reparaţiilor pe suprafaţa amplasamentului.
* În perioada de funcționare nu există surse de poluare a factorului de mediu apă de suprafață sau subterană. Apele uzate menajere, rezultate din activitatea turistică vor fi preluate printr-un sistem interior de canalizare și dirijate către o stație de epurare.
* Cantitatea de apă prelevată este stabilită prin Avizul SGA Neamț nr. 37 din 22.05.2024 și Autorizația de gospodărirea apelor.
* În faza de realizare a proiectului emisiile în aer vor fi emisiile de pulberi de pe căile de transport ale materialelor şi echipamentelor, de la manipularea materialelor de construcție, precum şi de la realizarea excavațiilor pentru amenajarea platformelor betonate și săparea şanţurilor pentru pozarea conductelor, emisiile de la motoarele mijloacelor auto care transportă materiile prime, materiale şi echipamentele, emisii de la acoperirea cu vopsele a suprafețelor metalice.
* În perioada de funcționare vor exista următoarele posibile sursele de poluare a aerului specifice desfășurării activității: funcționarea grupului electrogen și emisii din parcări – circulația auto.
* Din momentul începerii organizării de şantier pe amplasament se vor produce zgomote determinate de funcţionarea motoarelor şi operarea utilajelor folosite în faza de construcţie.
* În perioada de funcționare, pe suprafața amplasamentului se vor produce zgomote determinate de activitatea desfășurată în cadrul investiției, parcaje auto, deplasarea autovehiculelor și grupul electrogen.
* Pe suprafaţa amplasamentului, factorul de mediu sol va fi influenţat schimbarea utilităţii terenurilor prin lucrări specifice de decopertare, excavare şi amenajare plăci betonate în vederea realizării construcţiilor. Impactul produs la nivelul solului pentru implementarea proiectului, în faza de construcţie, va fi unul fizic (mecanic) din cauza decopertărilor şi excavărilor necesare efectuării lucrărilor de betonare.
* În faza de funcționare posibilele surse de poluare a subsolului în perioadele de funcționare sunt: funcționarea defectuoasă a stației de epurare, scurgeri de combustibil din rezervorul aferent grupului electrogen, eventualele pierderi de combustibili/lubrefianți de la autoturismele, camperele turiștilor.

**Compatibilitatea cu obiectivele de protecție a sitului Natura 2000**

Proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în cadrul ariei naturale protejate ROSPA0129 "Masivul Ceahlău" .

ROSPA0129 MAsivul Ceahlău a fost desemnată pentru protecția speciilor de păsări de interes comunitar. Pe amplasament nu exista tipuri de habitate naturale Natura 2000.

Amplasamentul prezintă o vegetație ierboasă caracteristică pajiștilor montane, necartată ca fiind habitat de interes conservativ. Pe suprafața amplasamentului, perimetral, au fost identificate 10 exemplare arborescente de conifere care nu vor fi afectate de implementarea proiectului.

Vegetația de pe amplasament aparține habitatului R3801 Pajiști sud-est carpatice de Trisetum flavescens și Alchemilla vulgaris (conform clasificării din Habitatele din România, Doniță et col., 2005). Fitocenozele de Trisetum flavescens au în compoziție numeroase specii de talie mare (60–80 cm), cu o acoperire de 80–95%. Alãturi de specia dominantã se dezvoltã frecvent: Agrostis capillaris, Phleum montanum, Cynosurus cristatus, Festuca pratensis, Arrhenatherum elatius, Onobrychis viciifolia, Leucanthemum vulgaris, Knautia arvensis, Campanula glomerata. Toate acestea sunt prezente în etajul superior care este bine structurat. Cel de-al doilea etaj este alcãtuit din plante de 20–35 cm înălțime, dintre care mai reprezentative sunt: Trifolium pratense, Anthyllis vulneraria, Lotus corniculatus, Luzula campestris, Gymnadenia conopsea, Carum carvi, Trifolium campestre, T. montanum, Cerastium holosteoides.

Terenul poate fi utilizat ca sursă de hrană sau odihnă pentru o serie de specii de păsări de interes conservativ. Procentul de habitat care va fi redus prin proiect este scăzut în comparație cu suprafața sitului, este situat marginal, la limita exterioară. Restul suprafeței de fâneață de pe amplasament va fi gospodărită și păstrată în continuare cu destinația de faneață.

**Luarea în considerare a impactului direct, indirect și cumulat cu al celorlalte activități existente în zonă etc./cumularea impactului cu impactul altor proiecte existente și/sau aprobate**

În zona propusă pentru implementarea proiectului analizat nu există alte proiecte.

**III. Concluziile Raportului privind impactul asupra mediului (inclusiv ale Studiului de evaluare adecvată) și măsurile pentru prevenirea, reducerea și, unde este posibil, compensarea efectelor negative semnificative asupra mediului**

Implementarea proiectului „Înființare camping în sat Telec, comuna Bicazu Ardelean”, propus a fi amplasat în sat Telec, NC 52452, comuna Bicazu Ardelean, jud. Neamț nu va avea efecte semnificative asupra mediului.

**Măsurile de reducere sau eliminare a impactului asupra mediului**

* **Măsuri de reducere a impactului asupra factorului de mediu apă**

*Măsurile de evitare/reducere a impactului în perioada de* *construcție* sunt cele curente adoptate pe șantierele de construcții:

* verificarea stării tehnice a utilajelor și mijloacelor de transport;
* semnalizări și marcaje de circulație, alimentarea cu carburanți și reparații în spații special amenajate;
* depozitarea temporară a materialelor de construcții și a deșeurilor generate se va face doar în spații amenajate corespunzător (impermeabilizate) pentru evitarea infiltrațiilor în acviferul freatic;
* evitarea depozitării directe pe sol a materialelor care pot determina infiltrații în sol și apa subterană (impermeabilizarea suprafețelor de depozitare sau depozitarea acestora în containere);
* respectarea strictă a sistemului de gestionare a deșeurilor;
* se va urmări ca utilajele să fie în stare perfectă de funcționare astfel încât să se poată evita poluarea apelor prin scurgeri de carburanți, uleiuri de la utilaje;
* se interzice efectuarea operațiunilor de întreținere și reparație a utilajelor și echipamentelor pe amplasament;
* se vor amplasa toalete ecologice în perioada organizării de șantier, asigurându-se vidanjarea lor ori de câte ori va fi nevoie.

Pentru protecția calității apelor, în perioada de execuție, titularul va lua toate măsurile ce se impun pentru a fi evitate astfel situații care pot conduce la poluări ale apelor.

*Măsurile de evitare/reducere a impactului în perioada de funcționare*:

* verificarea etanșietății conductelor de aducțiune a apei pentru a preveni pierderile de apă;
* asigurarea etanșietății sistemului de colectare realizarea de revizii și eventuale reparații ale structurilor sale;
* respectarea prevederilor Avizului/Autorizației de gospodărire a apelor privind cantitatea de apă care poate fi preluată din cursul de apă de suprafață și debitul emisarului de la stația de epurare;
* dimensionare corespunzătoare a stației de epurare menajere astfel încât să evacuarea parametrilor efluentului să se încadreze în parametri de calitate impuşi prin NTPA 001/2002 şi H.G. 352/2005.
* **Măsuri de reducere a impactului asupra factorului de mediu aer**

*Măsuri de evitare/reducere a impactului în perioada de construcție*

Măsurile pentru controlul emisiilor de particule sunt măsuri de tip operaţional specifice acestui tip de surse. În ceea ce privește emisiile generate de sursele mobile, acestea trebuie să respecte prevederile legale în vigoare. Măsurile care contribuie la reducerea emisiilor de poluanți atmosferici sunt următoarele:

* stropirea drumurilor de șantier în perioadele lipsite de precipitații pentru reducerea emisiilor de particule;
* mijloacelor de transport și utilajelor vor staționa cu motoarele oprite, atunci când este posibil;
* folosirea mijloacelor de transport, utilajelor cu o stare tehnică bună și a combustibililor de calitate, pentru reducerea emisiilor de zgomot și gaze arse;
* deplasarea mijloacelor de transport pe drumurile de pământ sau balastate cu viteze limitate;
* transportul materialelor de construcții se va efectua în vehicule acoperite;
* lucrările care produc mult praf vor fi reduse în perioadele cu vânt puternic sau se va realiza o umectare mai intensă a suprafețelor de lucru;
* depozitele de sol excavat vor fi stropite în perioadele secetoase pentru a evita antrenarea de particule de către curenții de aer;
* pentru a se evita creşterea concentraţiei de pulberi în suspensie în aer se va avea în vedere stropirea suprafeţelor de teren şi curățarea/spălarea roților autovehiculelor la ieşirea din şantier;
* pentru prevenirea împrăștierii cauzate de vânt, mișcări ale aerului se vor lua măsuri de acoperire, îngrădire, închidere în containere a deșeurilor;
* nu se permite arderea a niciunui material pe șantier;
* folosirea de materiale speciale (plase de protecție, prelate) pentru acoperirea zonelor de lucru pe timp de vânt și ploaie.

*Măsuri de evitare/reducere a impactului în perioada de funcționare*

* autoturismele și autoutilitare vor staționa cu motoarele oprite, atunci când este posibil;
* întreținerea în stare tehnică bună a drumurilor și aleilor pietruite din incintă în perioada de funcționare;
* menținerea în bune condiții tehnice grupului electrogen.
* **Măsuri de reducere a impactului zgomotului şi vibraţiilor**

*Măsuri de evitare/reducere a impactului în perioada de construcție*

* circulaţia utilajelor se va face numai prin zonele prestabilite;
* utilajele vor fi întreţinute în condiţii optime de funcţionare;
* dirijarea traficul de șantier, astfel încât să se evite ambuteiaje de autovehicule în zonele de lucrări;
* limitarea vitezei vehiculelor pentru transportul materialelor de construcții la punctele de lucru, la max.20 km/h;
* folosirea de utilaje care să respecte prevederile legislației în vigoare, privind emisiile de zgomot ale utilajelor folosite în exterior;
* utilizarea echipamentelor și vehiculelor într-o maniera corespunzătoare din punct de vedere al minimizării nivelului de zgomot, incluzând selectarea de utilaje silențioase, întreținerea regulată și utilizarea amortizoarelor de zgomot.

*Măsuri de evitare/reducere a impactului în perioada de funcționare*

În ceea ce privește instalațiile de încălzire si ventilare s-au prevăzut următoarele măsuri pentru izolare fonică:

* achiziționarea unui grup electrogenerator diesel insonorizat care va fi montat în containerul tehnic, reducându-se astfel la maximum zgomotul generat de acesta;
* se interzice folosirea artificiilor sau a altor elemente de pirotehnie care pot genera zgomote sau lumină cu intensitate mare în perioada nocturnă.

Activitatea desfășurată nu constituie sursă de poluare zonală care să producă stare de disconfort. Nivelul de zgomot se va încadra în limitele admise de lege.

* **Măsuri de reducere a impactului asupra factorului de mediu sol, subsol**

*Măsuri de evitare/reducere a impactului asupra solului în perioada de construcție*

* se recomandă respectarea cu strictețe a drumurilor de acces aprobate prin proiect;
* pentru transportul materialelor de construcții, echipamente se vor utiliza, pe cât posibil, drumurile de acces existente;
* se vor utiliza mijloace de transport și utilaje cu stare tehnică corespunzătoare;
* depozitarea temporară a materialelor de construcție și a deșeurilor generate se va face numai în spații amenajate corespunzător, pentru evitarea contaminării solului și apelor subterane;
* se interzice efectuarea operațiunilor de întreținere și reparații la mijloacele de transport și utilaje în afara spațiilor destinate acestui scop;
* alimentarea cu combustibil se va face numai la unități autorizate; în cazul utilajelor interne alimentarea cu combustibil se va face numai din bidoane metalice prevăzute cu capace pentru protecţia scurgerilor şi cu foarte mare atenţie pentru a se preveni scăpările pe sol;
* se va acorda o atenţie sporită manevrării carburanţilor, nefiind permise scăpări accidentale în mediu;
* completarea lubrefianţilor se va face din bidoane metalice prevăzute cu capace pentru protecţia scurgerilor şi cu foarte mare atenţie pentru a se preveni scăpările pe sol;
* zonele de lucru vor fi prevăzute cu materiale absorbante și/sau substanțe neutralizatoare pentru intervenție rapidă în caz de poluare accidentală cu carburanți și/sau lubrefianți;
* după realizarea lucrărilor aferente proiectului, vor fi efectuate lucrări de refacere a amplasamentului (nivelare, recopertare) a suprafețelor de teren ocupate temporar;
* eventualele pierderi de combustibili/lubrefianți de la utilajele implicate în implementarea proiectului sau de la mijloacele de transport vor fi colectate în recipiente fără scurgere în mediu, iar utilajul/autocamionul defect va fi transportat la unitățile de reparație, lichidele colectate vor fi eliminate prin intermediul unităților de service auto care au obligația legală și sunt autorizate să colecteze și să elimine aceste deșeuri;
* în cazul unor scăpări accidentale de carburanți/lubrefianți în mediu solul afectat va fi excavat și eliminat de pe amplasament ca deșeu periculos prin intermediului unei firme autorizate în gestionare unui astfel de deșeu;
* utilajele care s-au defectat în timpul etapelor de implementare ale proiectului vor fi îndepărtate imediat de pe amplasament;
* stocarea preliminară a deșeurilor menajere și industriale reciclabile se va face în recipiente amplasate în spatii adecvate și la adăpost de intemperii (ploaie, ninsoare), pe o suprafață betonată);
* conductele montate îngropat se vor executa din polietilena de înaltă densitate (PEHD) și vor fi izolate;
* impermeabilizarea prin betonare a tuturor zonelor unde vor fi amplasate pubelele pentru colectare selectivă.

*Măsuri de evitare/reducere a impactului asupra solului în perioada de funcționare*

* asigurarea etanșeității sistemului de canalizare;
* asigurarea funcționării în parametri optimi ai stației de epurare;
* asigurarea stocării preliminare a deșeurilor menajere și reciclabile în europubele adecvate amplasate pe platformă betonată;
* în cazul unor scăpări accidentale de carburanți/lubrefianți în mediu solul afectat va fi excavat și eliminat de pe amplasament ca deșeu periculos prin intermediului unei firme autorizate în gestionare unui astfel de deșeu;
* încheierea unui contract cu o firmă specializă în eliminarea deșeurilor de pe amplasament;
* menținerea în condiții normale de funcționare a separatorului de grăsimi;
* rezervorul grupului electrogen va fi dotat cu o cuvă de retenție a motorinei.

Din analiza studiului de evaluare adecvată reiese faptul că procentul de habitat pierdut la nivelul sitului este de 0,0027% din suprafata intreaga a ROSPA0129 Masivul Ceahlău si de 0,016% din categoria de habitat pășune (posibil habitat de hrana si odihna pentru speciile de pasari). Localizarea proiectului este la limita exterioara a sitului iar procentul de habitat de hranire si odihna pentru păsările de interes conservativ care se va pierde este redus (sub 1%) comparativ cu suprafata ROSPA0129 Masivul Ceahlau.

* **Măsuri impuse prin Art. 33 din *O.U.G. nr. 57 /2007 privind regimul ariilor naturale***

***protejate, conservarea habitatelor naturale, a florei şi faunei sălbatice*, cu modificările şi completările ulterioare**

1. Pentru **speciile de plante și animale sălbatice terestre, acvatice și subterane** prevăzute în anexele nr. 4A și 4B la O.U.G. nr. 57/2007:
2. Interzicerea oricărei forme de recoltare, capturare, ucidere, distrugere sau vătămare a speciilor de plante și animale sălbatice terestre, acvatice și subterane aflate în mediul lor natural, în oricare dintre stadiile ciclului lor biologic;
3. Interzicerea perturbării intenţionate în cursul perioadei de reproducere, de creştere, de hibernare şi de migraţie;
4. Interzicerea deteriorării, distrugerii şi/sau culegeri intenţionate a cuiburilor şi/sau ouălor din natură;
5. Interzicerea deteriorării şi/sau distrugerii locurilor de reproducere ori de odihnă;
6. Interzicerea recoltării florilor şi a fructelor, culegerii, tăierii, dezrădăcinării sau distrugeri cu intenţie a acestor plante în habitatele lor naturale, în oricare dintre stadiile ciclului lor biologic;
7. Interzicerea deţinerii, transportului, vânzării sau schimburile în orice scop, precum şi oferirii spre schimb sau vânzare a exemplarelor luate din natură, în oricare dintre stadiile ciclului lor biologic.
8. În vederea protejării tuturor **speciilor de păsări**, inclusiv a celor migratoare, **sunt interzise**:
9. uciderea sau capturarea intenţionată, indiferent de metoda utilizată;
10. deteriorarea, distrugerea şi/sau culegerea intenţionată a cuiburilor şi/sau ouălor din natură;
11. culegerea ouălor din natură şi păstrarea acestora, chiar dacă sunt goale;
12. perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor de conservare;
13. deţinerea exemplarelor din speciile pentru care sunt interzise vânarea şi capturarea;
14. vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat.

Pentru conservarea biodiversității, se impun următoarele măsuri de implementare a proiectului și de funcționare a activității:

* utilizarea de becuri cu senzori de miscare și becuri LED care sunt rezistente la socuri, care nu contin substante toxice, precum plumbul sau mercurul si care in lipsa unui filament, nu se sparg si nici nu emit radiatii ultraviolete care să atragă prin caldura insectele si nici nu le omoara; sursa de lumina va fi indreptata spre zonele de acces si de activitate si nu spre habitatele naturale;
* nu se va interveni cu plantari de arbori/arbusti pe restul suprafetei de faneata ci se va pastra caracterul natural si se va cosi in perioada admisa, respectiv dupa 15 iulie a fiecărui an; strânsul resursei vegetale se va realiza in maxim 2 saptamani de la cosire;
* se vor gestiona corespunzator deseurile menajere, prin colectare in containere anti-urs si se vor evacua periodic cu o frecventa impusa de cantitatea colectata, pentru a evita atragerea de animale salbatice si a reduce numarul de interactiuni intre om si animale salbatice.
* **Măsuri impuse prin Avizul Parcului Național Ceahlău nr. 114 din 14.08.2024:**

1. Transportarea deșeurilor rezultate în urma construcției în afara ariei protejate, în locuri special amenajate și cu operatori autorizați.

2. Limitarea emisiilor de praf și gaze de combustie în atmosferă și limitarea poluării fonice atât în stadiul de construcție cât și în perioada de utilizare.

3. În designul exterior al construcțiilor se vor utiliza materiale specifice zonei și se va urmări încadrarea în peisaj.

4. Se vor utiliza becuri cu senzori de mișcare și becuri LED care sunt rezistente la șocuri, care nu conțin substanțe toxice, nu se sparg și nu emit radiații ultraviolete care atrag prin căldură insecte și nici nu le omoară. Sursa de lumină va fi îndreptată spre zonele de acces și de activitate și nu spre habitatele naturale. Ideal, sursele de lumină vor avea fuste/scufii conice opace care direcționează fasciculul luminos în jos și previn poluarea luminoasă ambientală.

5. Nu se va interveni cu plantări de arbori/arbuști pe restul suprafeței de fâneață, în speță 3654 mp care nu sunt afectați de construcții, ci se va păstra caracterul natural și se va cosi în perioada admisă, respectiv după 15 iulie; strânsul resursei vegetale se va realiza în maxim 2 săptămâni de la cosire. Suprafețele de fâneață afectate în procesul de construcție dar care sunt planificate a-și păstra utilitatea vor fi reconstruite prin adaus de floare de fân de proveniență locală și prin cosire. Nu se va transforma fâneața în gazon!

6. Se vor gestiona corespunzător deșeurile menajere prin colectare în containere anti-urs și se vor evacua periodic cu o fecvență impusă de cantitatea colectată, pentru a evita atragerea de animale sălbatice și a reduce numărul interacțiunilor înte om și animale sălbatice.

7. Se perimte accesul reprezentanților SAPNC pentru acțiuni de control.

* **Măsurile prevăzute în Avizul de Gospodărire a Apelor nr. 37 din 22.05.2024**

- **Se interzice utilizarea apei din sursă, în scop potabil**.

- Beneficiarul va asigura apa potabilă pentru desfășurarea activității.

- Emitentul prezentului aviz de gospodărire a apelor nu este răspunzător de calitatea apei din sursă.

- Se interzice evacuarea apelor uzate, de orice fel, a uleiurilor și reziduurilor în apele de suprafață, subterane sau pe terenurile adiacente.

- Emitentul avizului de gospodărire a apelor nu răspunde de stabilitatea lucrărilor, aceasta fiind în responsabilitatea proiectantului, constructorului şi a beneficiarului.

- Deținătorul are obligația urmăririi comportării în timp a lucrărilor pe întreaga perioadă de execuție și exploatare.

- Dacă parametrii sau soluţiile tehnice avizate în prezentul aviz de gospodărire a apelor se modifică, se va solicita un nou aviz de gospodărire a apelor conform prevederilor Ordinului M.A.P nr. 828/2019, de către un proiectant certificat de Ministerul Mediului, Apelor și Pădurilor.

- Punerea în funcţiune a investiției se va face în baza autorizaţiei de gospodărire a apelor, emisă de A.B.A. Siret – S.G.A. Neamț. Documentaţia tehnică pentru emiterea autorizaţiei va fi întocmită conform prevederilor Ordinului MMAP nr. 3147/2023, de către un proiectant certificat de Ministerul Mediului, Apelor și Pădurilor.

* **Măsuri pentru închidere /demolare /dezafectare**
* în cazul în care se renunță la finalizarea proiectului beneficiarul este obligat să aducă terenul la starea inițială.

I**V. Condiții care trebuie respectate, inclusiv cele prevăzute în Avizul de Gospodărire a Apelor nr. 37 din 22.05.2024 în timpul realizării proiectului și în timpul exploatării:**

* beneficiarul va amenaja drumul de acces în zona amplasamentului proiectului;
* se interzice cu desăvârşire depozitarea deşeurilor de orice fel pe drumul de acces către amplasamentul proiectului;
* **nu sunt permise evacuări de deşeuri şi ape uzate neepurate în apele de suprafaţă, subterane sau terenurile adiacente;**
* pe toată durata de execuție a lucrărilor este strict interzis a se efectua deversări/ descărcări de ape uzate, deșeuri lichide sau solide, carburanți sau lubrifianți în apele de suprafață sau subterane, precum şi depozitarea unor astfel de substanţe în zonele de protecţie din lungul cursurilor de apǎ;
* alimentarea cu carburanți a mașinilor, utilajelor, echipamentelor ce concură la realizarea lucrărilor din proiect se va face numai în locuri special amenajate, dotate cu echipamente și mijloace de intervenție necesare în cazul înregistrării unei poluări accidentale;
* în perioada de execuţie a lucrărilor se vor lua toate măsurile care se impun pentru protecţia factorilor de mediu, a zonelor apropiate, luându-se măsuri de prevenire şi combatere a poluărilor accidentale, în special cu produse petroliere ca urmare a exploatării utilajelor tehnologice.
* autovehiculele și utilajele folosite vor avea inspecţia tehnică efectuată prin Staţii de Inspecţie Tehnică autorizate, în vederea respectării reglementărilor din punct de vedere al emisiilor gazoase în atmosferă și ale nivelului de zgomot echivalent continuu;
* echipele de lucrători vor fi informate despre suprapunerea perimetrului amplasamentului pe suprafața sitului NATURA 2000 **ROSPA0129 Masivul Ceahlău**  și instruite cu privire la responsabilitățile ce le revin în vederea respectării anumitor măsuri și condiții specifice la realizarea lucrărilor de implementare a proiectului, impuse de natura legală a zonei în care se află exploatarea;
* se va evita poluarea apei de suprafaţa şi subterane prin interzicerea intrării în incintă a utilajelor cu pierderi de carburanţi sau lubrefianţi şi prin interzicerea spălării utilajelor în cursul de apă;
* **respectarea tuturor prevederilor şi cerinţelor avizelor și acordurilor obținute precum și a legislației în domeniu;**
* **respectarea documentaţiei tehnice depuse, a condiţiilor şi prevederilor proiectului de execuţie;**
* **respectarea reglementărilor prevăzute în Planul de management al Parcului Național Ceahlău (învecinat), aprobate prin O.M.M.A.P. nr. 1934/2015 și Regulamentul ariei naturale protejate;**
* se vor folosi utilaje și mijloace de transport cu motoare performante, dotate cu atenuatoare de zgomot și capotaje în vederea încadrării în nivelul de zgomot admis, respectiv limitarea, pe cât posibil, a activităţilor generatoare de poluare fonică;
* în cazul producerii unor accidente susceptibile a avea un impact negativ asupra obiectivelor de conservare din ROSPA0129 Masivul Ceahlău**,** titularul are obligația să ia în regim de urgență toate măsurile de necesare pentru eliminarea/ limitarea efectelor negative și să anunțe administratorul ariei naturale protejate în maxim 24 ore de la constatare. Totodată, titularului îi revine obligația de a suporta costurile necesare readucerii într-o stare de conservare favorabilă a populațiilor speciilor ce fac obiectul desemnării acestui sit;
* repectarea tuturor avizelor;
* gospodărirea deşeurilor se va face cu respectarea prevederilor OUG nr. 92 din 19 august 2021 privind regimul deşeurilor, titularul proiectului având următoarele obligaţii:
* să respecte prevederile legale privind colectarea selectivă, valorificarea /eliminarea deşeurilor, cu scopul evitării daunelor aduse mediului, biodiversităţii şi oamenilor;
* să instruiască angajaţii care vor fi implicaţi în implementarea proiectului în privința gestionării în mod corespunzător a tuturor categoriilor de deşeuri generate.

**În timpul închiderii, demolării, dezafectării, refacerii mediului și postînchidere în cazul în care titularul renunță la finalizarea proiectului și exploatarea iazului piscicol, beneficiarul este obligat să aducă terenul la starea inițială.**

**Implementarea condițiilor se va realiza pe tot parcursul derulării activității de amenajare a amplasamentului (inclusiv în faza premergătoare cât și cea de încetare a activității);**

**V. Informații cu privire la procesul de consultare a autorităților cu responsabilități în domeniul protecției mediului (participante în Comisiile de Analiză Tehnică) pentru proiectul pentru proiectul „Înființare camping în sat Telec, comuna Bicazu Ardelean”.**

Conform prevederilor Legii nr. 292 /03.12.2018 privind evaluarea impactului anumitor proiecte publice și private asupra mediului și a Procedurii de aplicare a acesteia s-au consultat autoritățile participante în Comisia de Analiză Tehnică, înregistrându-se la A.P.M. Neamț următoarele puncte de vedere:

1. Analizare Memoriu de prezentare (urmare adresei A.P.M. Neamț nr. 977 din 06.02.2024)

* SGA Neamț adresa nr. 1298/13.02.2024 și nr. 3972/29.04.2024;
* ISU Petrodava Neamț Neamț ADRESA 1571/ 20.02.2024;
* DSP Neamț adresa nr.2488/14.03.2024;
* Direcția de administrare a Parcului Național Ceahlău adresa nr. 3691/19.04.2024;

A fost solicitată continuare procedurii cu studiu de evaluare adecvată prin adresa compartimentului CFM-Biodiversitate din data de 17.04.2024.

1. Analizare Propuneri conținut Raport privind impactul asupra mediului și Studiu de evaluare adecvată (urmare adresei A.P.M. Neamț nr. 4977 /11.06.2024)

* ISU Petrodava Neamț nr. 5173/17.06.2024;

Conform adreselor sus – menționate nu s-au solicitat informații suplimentare necesare a fi tratate în Raportul privind impactul asupra mediului și Studiul de evaluare a impactului asupra corpurilor de apă.

1. Analiza Raportului privind impactul asupra mediului și Studiu de evaluare adecvată (nr. 5557/03.07.2024)

* SGA Neamț nr. 5908/15.07.2024

Au fost solicitate informații suplimentare necesarea fi tratate în Raportului privind impactul asupra mediului și Studiu de evaluare adecvată prin adresa compartimentului CFM-Biodiversitate din data de 18.07.2024. Completările transmise au fost înregistrate la sediul APM Neamț cu nr. 6421 din 02.08.2024.

**VI. Informații cu privire la procesul de participare a publicului în procedura derulată**

1. **Când și cum a fost informat publicul, pe etape ale procedurii derulate**

**a) depunerea solicitării**

* anunţ depunere solicitare acord de mediu pe site-ul A.P.M. Neamț din data de 06.02.2024;
* anunţ în ziarul ”Evenimentul” din data de 07.02.2024;
* anunţ la avizierul Primăriei comunei Bicazu Ardelean nr.938/06.02.2024;
* anunț afișat la sediul titularului nr. 290/06.02.2024;

**b) etapa de încadrare**

* anunţ decizia etapei de încadrare pe site-ul A.P.M. Neamț din data de 30.05.2024;
* anunţ în ziarul ”Evenimentul” din data de 31.05.2024-02.06.2024;
* anunţ la avizierul Primăriei comunei Bicazu Ardelean nr.4378/31.05.2024;
* anunț afișat la sediul titularului nr. 295/30.05.2024;
* proiect decizia etapei de încadrare afişat pe site-ul A.P.M. Neamț în data de 31.05.2024.

**c) etapa propunerii conținutului Raportului privind impactul asupra mediului și Studiului de evaluare adecvată**

* propunere RIM și EA afişată pe site-ul A.P.M. Neamț în data de 11.06.2024;
* îndrumar conținut RIM și EA afișat pe site-ul A.P.M.Neamț în data de 27.06.2024;

c) dezbaterea publică

* Raportul privind impactul asupra mediului și Studiul de evaluare adecvată, afişate pe site-ul A.P.M. Neamț în data de 03.07.2024;
* anunţ în ziarul ”Evenimentul” din data de 05.07.2024-07.07.2024;
* anunţ la avizierul Primăriei comunei Bicazu Ardelean nr. 5059/04.07.2024;
* anunț afișat la sediul titularului nr. 297/05.07.2024;
* Proces verbal încheiat la sediul Primăriei comunei Bicazu Ardelean cu ocazia desfăşurării şedinţei de dezbatere publică în data de 06.08.2024, ora 1100.

În intervalul de 60 minute de la ora anunțată pentru începerea ședinței, nu s-a prezentat nici un reprezentant al publicului interesat.

**d) decizia de emitere a acordului de mediu**

* anunţ privind decizia de emitere a acordului de mediu afişat pe site-ul A.P.M. Neamț în data de 09.08.2024 ;
* afişare pe site-ul A.P.M. Neamț a proiectului acordului de mediu în data de 09.08.2024;
* anunţ privind decizia de emitere a acordului de mediu publicat în ziarul ”Evenimentul” din data de 08.08.2024;
* anunţ privind decizia de emitere a acordului de mediu publicat la avizierul Primăriei comunei Bicazu Ardelean nr. 5808/08.08.2024;
* anunț afișat la sediul titularului nr.300 / 08.08.2024.

**2.Când și cum a participat publicul interesat la procesul decizional privind proiectul**

În cadrul etapelor procedurale menționate la punctul 1. nu s-au înregistrat observații /contestații /propuneri din partea publicului.

**3.Cum au fost luate în considerare propunerile /observațiile justificate ale publicului interest:** Nu au fost observaţii /comentarii din partea publicului.

**4.Dacă s-au solicitat completări /revizuiri ale Raportului privind impactul asupra mediului /Studiului de evaluare adecvată și dacă acestea au fost puse la dispoziția publicului interesat**

Au fost solicitate completări /revizuiri ale Raportului privind impactul asupra mediului şi ale Studiului de evaluare adecvată, acestea fiind înregistrate astfel: Revizia 1 a Raportului privind impactul asupra mediului şi ale Studiului de evaluare adecvată nr. 6421/ 02.08.2024 și completările solicitate în cadrul dezbaterii publice înregistrate cu nr. 6565/07.08.2024.

**VII. Concluziile consultărilor transfrontaliere:** amplasamentul perimetrului nu impune realizarea unei consultări transfrontaliere.

**VIII. Planul de monitorizare a mediului, cu indicarea componentelor de mediu care urmează a fi monitorizate, a periodicității, a parametrilor și a amplasamentului ales pentru monitorizarea fiecărui factor**

**a) În timpul realizării proiectului**

Înainte de începerea activității în perimetru se va verifica starea tehnică a utilajelor și mijloacelor de transport din punctul de vedere al nivelului de zgomot și al etanșeității rezervorului de carburant și instalației de lubrifiere.

**b) În timpul exploatării proiectului**

În fiecare zi, înainte de începerea activității și în timpul programului de lucru se vor urmări:

* starea tehnică a utilajelor și autovehiculelor;
* starea drumului de acces (cu intervenții periodice, în timpul perioadelor secetoase, de umezire a acestuia);
* respectarea condițiilor prevăzute în *O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare și a Avizului Parcului Național Ceahlău nr. 114 din14.08.2024.
* respectarea condițiilor din Avizul de Gospodărie Apelor nr. 37 din 22.05.2024;

În cazul sesizării unor abateri de la măsurile sus– menționate se va opri activitatea până la remedierea deficiențelor constatate. Se vor informa imediat Agenția pentru Protecția Mediului Neamț, Garda Națională de Mediu – Comisariatul Județean Neamț, Sistemul de Gospodărire a Apelor Neamț.

**c) În timpul închiderii /dezafectării, refacerii mediului și post închidere**

* se vor respecta condițiile din Avizul de Gospodărie Apelor nr. 37 din 22.05.2024;

**d) Monitorizarea prevăzută în avizul de gospodărire a apelor**

* Conform Avizului de Gospodărie Apelor nr. 37 din 22.05.2024.

**Prezentul acord de mediu este valabil pe toată perioada de realizare a proiectului iar în situația în care intervin elemente noi, necunoscute la data emiterii acordului de mediu, sau se modifică condițiile care au stat la baza emiterii acestuia, titularul proiectului are obligația de a notifica A.P.M. Neamț.**

**Nerespectarea prevederilor prezentului acord atrage suspendarea și anularea acestuia, după caz.**

**Prezentul acord de mediu poate fi contestat în conformitate cu prevederile Legii nr. 292 /2018 privind evaluarea impactului anumitor proiecte publice și private asupra mediului și ale Legii contenciosului administrativ nr. 554 /2004, cu modificările și completările ulterioare.**

**Răspunderea pentru corectitudinea informațiilor puse la dispoziția A.P.M. Neamț și a publicului revine în întregime titularului proiectului și elaboratorului Raportului studiului de evaluare a impactului asupra mediului și Studiului de evaluare a impactului asupra corpudilor de apă.**

**Se va solicita autorizaţie de mediu pentru activitatea de ”Parcuri pentru rulote, campinguri şi tabere”- cod CAEN (rev.2) 5530, înainte de începerea activităţii, conform prevederilor prevederilor Ordinului M.M.D.D. nr. 1798 /2007 pentru aprobarea procedurii de emitere a autorizaţiei de mediu, cu modificările și completările ulterioare.**

**Prezentul acord nu exonerează de răspundere proiectantul și constructorul în cazul producerii unor accidente în timpul execuției lucrărilor.**

**Director Executiv**

**Monica ISOPESCU**

**Şef Serviciu A.A.A.**

**Bogdana ISACHI**

**Întocmit, Întocmit**

**Codrina MUNTEANU Roxana SAVINA**